## Број 7

## У оквиру наставне теме *Бројеви до десет* са ученицима је обрађена наставна јединица *Број седам*.

## Наставне методе које сам применила показале се сврсисходнима, а то су: илустративно-демонстративна, текстуална, метода графичких радова, интегративна и методе на бази Монтесори педагогије.

## Облици рада: фронтални, индивидуални, групни

## Због епидемиолошке ситуације групу су чинили ученици који су седели у једном реду.

## Од наставних средстава и помагала користили смо: маске, костиме, слова изрезана од стиропора, „кућа“ од картона.

## Циљеви часа били су упознавање ученика са могућностима повезивања садржаја математике, српског језика, ликовне и музичке културе, интегрисање знања, оспособљавање ученика за активан рад и унапређивање ученичких компетенција.

## Планирани садржаји су: увођење појма седам, именовање седмочланих скупова, начин настајања седмочланих скупова, писање броја седам, упоређивање бројева до седам, сабирање и одузимање, предходник и следбеник, текстуални задаци.

## Очекивани исходи: ученик ће бити у стању да именује седмочлане скупове, знаће да пише број седам.

## Од међупредметних компетенција користила сам: компетенцију за учење, за сарадњу, комуникативну компетенцију, решавање проблема, за одговорно учешће у демократском друштву, естетичку и дигиталну компетенцију.

## Корелација: Музичка култура, Ликовна култура, Српски језик, Дигитални свет, Свет око нас.

## Активности наставника: организује, води разговор, поставља питања, презентује, објашњава, даје упутства, помаже, усмерава, интервенише и подстиче ученике.

## Активности ученика: посматрање, уочавање, именовање, писање, упоређивање, класификовање, записивање, рачунање, активно учествовање у раду.

## Ученици су имали за домаћи задатак да послушају бајку – Вук и седам јарића.

## Неколико часова ликовне културе а и радом код куће уз помоћ родитеља, направили смо сцену која ће користити за глуму ове бајке.

## Ученици су се костимизирали, направили су маске и после препричавања, кренула је глума.

## На „кући“ од картона окачила сам слова, тако да сам повезала ову наставну јединицу најпре са српским језиком.

## Пошто је у бајци било седам јарића, открили смо наставну јединицу.

## Први задатак је откривање слова (С Е Д А М) која су окачена на „кући“, скидање слова са „куће“ и лепљење на таблу.

## Затим је по један ученик улазио у „кућицу“ с циљем да пронађе скривени број 7. Такмичење између редова.

## Уследио је излазак на сцену и глума.

## Маску вука направио нам је ликовни уметник.

## Издвајали смо скупове седмочлане (седам јарића), седам столица.

## Затим смо писали број 7, упоређивали бројеве до 7, укључујући остале чланове из бајке.

## За драмску секцију смо се договорили да ћемо проширити бајку, тако што ћемо помирити вука и јариће. Једно од решења је да престане да буде месождер и пређе на биљну храну.

## Али постоје и друга решења која ће ученици уз помоћ родитеља да изнесу на следећем часу српског језика, ликовне културе, света око нас, дигиталног света.

## И ево начина за међупредметну компетенцију.

## Оваквим начином рада сам хтела да унапредим могућност повезивања (интердисциплинарног приступа) садржаја математике и српског језика у циљу активирања ученика и интегрисања знања, а и унапређивању ученичких компетенција.

## Ученици стичу основну математичку културу, оспособљавају се за рад са бројевима, развијају математичку радозналост, способност посматрања, опажања, критичког и стваралачког мишљења, побуђује овакав рад код ученике радозналост, машту, креативност и истраживачки дух, подстиче, негује, вреднује и ученичке ваннаставне активности.